UKEM ร่วง 12% หลัง ตลท. จับติด “แคชบาลานซ์” วันแรก
UKEM ร่วง 12% หลัง ตลท. จับติด “แคชบาลานซ์” ระดับ 1 มีผลตั้งแต่วันที่ 4-24 ส.ค. 64
UKEM ร่วง 12% หลัง ตลท.  จับติด “แคชบาลานซ์” ระดับ 1 มีผลตั้งแต่วันที่ 4-24 ส.ค. 64
4 ส.ค. 2564

ผู้สื่อข่าวรายงานว่า วันนี้ (4 ส.ค.64) ราคาหุ้นบริษัท ยูเนี่ยน ปิโตรเคมีคอล จำกัด (มหาชน) หรือ UKEM ณ เวลา 11.31 น. อยู่ที่ระดับ 3.74 บาท ลดลง 0.50 บาท หรือ 11.79% โดยทำจุดสูงสุดที่ 4.10 บาท และทำจุดต่ำสุดที่ 3.54 บาท ด้วยมูลค่าการซื้อขาย 460.88 ล้านบาท
 
ทั้งนี้ราคาหุ้น UKEM ร่วงหนักเกิดแรงเทขายทำกำไรออกมา หลังจากตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย โดย UKEM ถูกปรับติด Cash Balance ระดับ 1 มีผลตั้งแต่วันที่ 4 สิงหาคม 2564 และสิ้นสุดวันที่ 24 สิงหาคม 2564